Akteur Omar Sharif sterfOmar Sharif Foto: Georges Biard via Wikimedia Commons Die bekende akteur, Omar Sharif, is Vrydag in Kaïro in die ouderdom van 83 oorlede. Sharif, bekend vir sy rolle in flieks soos Doctor Zhivago, Lawrence of Arabia en Funny Girl, het ŉ hartaanval gehad, het sy agent in Londen gesê. ŉ Nabye vriend, die argeoloog Zahi Hawwas, het gesê Sharif is in ŉ hospitaal in die suide van Kaïro oorlede. Hy is ongeveer ŉ maand gelede in dié hospitaal opgeneem. Hy het ook aan Alzheimer gely. “Hy het glad nie meer geëet nie,” het Hawwas aan die Egiptiese staatskoerant al-Ahram gesê. “Hy het ook aan chroniese moegheid gely.” Hawwas het gesê Sharif word Sondag begrawe. Sharif het drie Golden Globe-toekennings ontvang en is een keer genomineer vir ‘n Oscar.